CELEX: 32021D1435
Language: ro
Date: 2021-08-26 00:00:00
Title: Decizia (PESC) 2021/1435 a Comitetului politic și de securitate din 26 august 2021 privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) și de abrogare a Deciziei (PESC) 2020/1250 (EUTM RCA/1/2021)

3.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 312/1
               
            
         DECIZIA (PESC) 2021/1435 A COMITETULUI POLITIC ȘI DE SECURITATE
         din 26 august 2021
         privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) și de abrogare a Deciziei (PESC) 2020/1250 (EUTM RCA/1/2021)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Decizia (PESC) 2016/610 a Consiliului din 19 aprilie 2016 privind o misiune PSAC de instruire militară a Uniunii Europene în Republica Centrafricană (EUTM RCA) (1), în special articolul 5 alineatul (1),
         întrucât:
         
                     (1)
                  
                  
                     Prin Decizia (PESC) 2016/610, Consiliul a autorizat Comitetul politic și de securitate (COPS), în conformitate cu articolul 38 din Tratatul privind Uniunea Europeană, să adopte deciziile relevante referitoare la controlul politic și la conducerea strategică a misiunii PSAC de instruire militară a Uniunii Europene în Republica Centrafricană (EUTM RCA), inclusiv deciziile privind numirea următorilor comandanți ai forței misiunii UE.
                  
               
                     (2)
                  
                  
                     La 1 septembrie 2020, COPS a adoptat Decizia (PESC) 2020/1250 (2) de numire a generalului de brigadă Paulo Manuel SIMÕES DAS NEVES DE ABREU în funcția de comandant al forței misiunii UE EUTM RCA.
                  
               
                     (3)
                  
                  
                     La 7 iulie 2021, autoritățile militare franceze au propus numirea generalului de brigadă Jacques LANGLADE DE MONTGROS pentru a-i succeda generalului de brigadă Paulo Manuel SIMÕES DAS NEVES DE ABREU în funcția de comandant al forței misiunii UE EUTM RCA începând cu 14 septembrie 2021.
                  
               
                     (4)
                  
                  
                     La 19 iulie 2021, Comitetul militar al UE a fost de acord să recomande COPS să aprobe propunerea.
                  
               
                     (5)
                  
                  
                     Ar trebui luată o decizie privind numirea generalului de brigadă Jacques LANGLADE DE MONTGROS. În plus, ar trebui abrogată Decizia (PESC) 2020/1250.
                  
               
                     (6)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,
                  
               ADOPTĂ PREZENTA DECIZIE:
         
            Articolul 1
            Generalul de brigadă Jacques LANGLADE DE MONTGROS este numit în funcția de comandant al forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) începând cu 14 septembrie 2021.
         
         
            Articolul 2
            Decizia (PESC) 2020/1250 se abrogă de la 14 septembrie 2021.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 26 august 2021.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 104, 20.4.2016, p. 21.
         
            (2)  Decizia (PESC) 2020/1250 a Comitetului politic și de securitate din 1 septembrie 2020 privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) și de abrogare a Deciziei (PESC) 2019/1113 (EUTM RCA/2/2020) (JO L 290, 4.9.2020, p. 14).